14 Jesu o ne a se ka a dirisa taolo e a e neilweng ka tsela e e sa siamang ka go laola matshelo a batho. O ne a se ka a beela batho mekgele e ba ka se kang ba e fitlhelela kana go ba tlhomela melao e mentsintsi. Mokgwa o a neng a o dirisa e ne e le wa go tlhotlheletsa ba bangwe ka go ba ama dipelo ka melaometheo e e tsamaelanang le melao e e neng e neilwe Moshe. (Mathaio 5:27, 28) Bagolwane ba etsa Jesu Keresete ka go tila go beela ba bangwe melao le ka go se gagamalele gore dilo di dirwe go ya ka maikutlo a bone. Mo dilong tse di amanang le moaparo le go ipaakanya kana boitapoloso le boitlosobodutu, bagolwane ba leka go ama Bakeresete ka bone dipelo ka go dirisa melaometheo ya bomodimo, e e jaaka e e tlhalosiwang mo go Mika 6:8; 1 Bakorintha 10:31-33; le 1 Timotheo 2:9, 10.